נועה קירל

נוֹעָה קִירֶל (נולדה ב-10 באפריל 2001) היא זמרת-יוצרת, שחקנית ופרזנטורית ישראלית; יצגה את ישראל באירוויזיון 2023 עם שירה "Unicorn", שהגיע למקום השלישי בתחרות. קירל זכתה בתארים "זמרת השנה" ו"אשת השנה" של גלגלצ ארבע שנים ברציפות. קירל נולדה וגדלה ברעננה. סבה מצד אביה, אלכס קירל, הצליח לברוח מאוסטריה בשנת 1939 ולעלות לארץ ישראל, וכשהיה איש קבע בצה"ל, כשורד שואה בחר לשמש מאבטח בעת הוצאתו להורג של אדולף אייכמן בישראל. לאביה, אמיר קירל, עסק לייבוא ושיווק זכוכית, ואמה אילנה היא בעלת בוטיק אופנה. לקירל שני אחים גדולים. תחילה היא נקראה בשם נויה, אך כשהייתה בת חודשיים התגלתה אצלה מחלת כליות, ובעצתו של רב שינו הוריה את שמה לנועה. בגיל 10 התמודדה בתוכנית המציאות "בית ספר למוסיקה" בערוץ 2 של "קשת", אך לא התקבלה. בגיל 13 הופיעה לצידה של אליאנה תדהר בקמפיין לחברת הטיפוח הישראלית Careline. הקריירה המוזיקלית של קירל החלה בשנת 2015 כאשר הוציאה שיר בשם "מדברים", שנכתב בידי הראפר איזי וזכה להצלחה מפתיעה לאחר שצבר צפיות רבות. בעקבות הצלחתו הוציאה באותה שנה שיר נוסף בשם "קילר", פרי עטו של עומרי סגל. הווידאו קליפ הפרובוקטיבי המלווה עורר סערה בשל גילה הצעיר של קירל. הקליפ צבר צפיות רבות באתר YouTube והפך לאחד מהקליפים המזוהים ביותר שלה. במקביל הופיעה קירל בסדרת הדוקו-ריאליטי "פושרז" מבית HOT, העוקבת אחר הורים שדוחפים את ילדיהם להצלחה בתחומים שונים, והציגה את קירל ואביה, התומך כלכלית בפיתוח קריירת הבידור שלה והיחסים עם הסוכן שלה, רוברטו בן-שושן. בשנים 2015–2016 היא הוציאה שירים נוספים, שהוצגו באתר יוטיוב והושמעו בתחנות רדיו שונות, בהם "יש בי אהבה" (נובמבר 2015) שהיה לשירה הראשון להיכנס לפלייליסט של גלגלצ, "רק אתה" (אפריל 2016), "חצי משוגע" (יולי 2016), "ביי לחופש" (יולי 2016) ו"תן לי סימן" (דצמבר 2016). בסוף שנת 2016 זכתה בתואר "זמרת השנה" בטקס נבחרי הילדים. ב-26 בפברואר 2017 הנחתה את התוכנית המוזיקלית "ליפסטאר" בערוץ kidZ, לצד שגיא ברייטנר. במאי הוציאה שיר בשם "מקום לשינוי" אותו שרה בדואט עם אביאור מלסה. קירל הוציאה מספר שירים נוספים במהלך השנה כאשר כולם הם סינגלים שיווקיים בהם: "לרקוד", "כמעט מפורסמת", "Wow" ו"מי ייתן לי את הכוח". בהמשך אותה שנה יצא לאקרנים סרט הקולנוע "כמעט מפורסמת", בו שיחקה קירל בתפקיד מרכזי. באותה שנה גם הופיעה במופע "שלושת המוסקטרים" לצדו של עומר דרור. באוגוסט 2017 פרסמה קירל סינגל שביצעה יחד עם אגם בוחבוט, גרסת כיסוי לשירו של דני סנדרסון "אצל הדודה והדוד", כחלק מקמפיין פרסום לחברת בזק. בנובמבר אותה שנה יצגה את ישראל בטקס פרסי המוזיקה של MTV אירופה, בקטגוריית "האמן הבינלאומי". ב-1 בינואר 2018 החלה לשחק בסדרת הטלוויזיה "כפולה", בתפקיד כפול כנועה קירל (עצמה) וכקיטי פופר (ליבי עומר) - בלוגרית שכותבת כל דבר שקורה עם עצמה המפורסמת. הסדרה משודרת בערוץ KidZ ב-yes וב-HOT. ב-18 בפברואר החלה לשפוט בתוכנית המציאות לגילוי כישרונות חדשים "גוט טאלנט ישראל" ברשת 13, לצדם של מיה דגן, מאור זגורי וג'ורדי. קירל הייתה האמנית הצעירה ביותר ששפטה בתוכנית בכל גרסאותיה ברחבי העולם. היא המשיכה ושפטה בעונה השנייה של "גוט טאלנט ישראל". ב-1 במאי באותה השנה עלתה לאוויר הסדרה "שלטון הצללים" בה שיחקה בתפקיד בשמת. ב-28 ביוני הוציאה את "בא לי אותך". ב-9 באוגוסט הועלה "מופע כפולה" בכיכובה של קירל ושל וכוכבי הסדרה "כפולה" בהיכל מנורה מבטחים. בספטמבר פורסם השיר "סינדרלה" של ההרכב המוזיקלי "האולטראס", בו התארחה קירל. ב-20 בספטמבר הוציאה בשיתוף עם שלישיית מה קשור ואיתי לוי, גרסת כיסוי חדשה לשיר "סיבה טובה" של אריק סיני בשם "הנה זה בא", עבור קמפיין פרסומי לחברת "HOT". באוקטובר החלה לשמש כפרזנטורית החדשה של חברת הטיפוח הישראלית "כיף". בדצמבר הובילה קירל קמפיין בשיתוף עם ערוץ KidZ והרשות הלאומית לבטיחות בדרכים (הרלב"ד), לעידוד מודעות לחבישת קסדה בעת רכיבה על אופניים או קורקינט. ב-22 בינואר 2019 הודיעה חברת האופנה הישראלית "רנואר" שקירל היא הפרזנטורית המוזיקלית החדשה שלהם. ב-10 בפברואר 2019 הוציאה את "Drum". הקליפ לשיר צולם בתאילנד ועלות הפקתו נאמדה על כחצי מיליון ש"ח. השיר ליווה את קמפיין פברואר-אפריל 2019 של "רנואר". ב-17 באפריל הוציאה את השיר "אמא שלי" במסגרת פרויקט שם עולם 2019. ב-28 באפריל הוציאה את השיר "חצוף", שזכה להצלחה. ב-14 ביולי כיכבה בקליפ של קרן פלס לשיר "מי אני?" כשחקנית הראשית בקליפ. ב-22 ביולי, הוציאה את השיר "פאוץ'" בחסות FILA. השיר זכה להצלחה רבה, והיה לראשון של קירל שהגיע למקום הראשון במצעד של גלגלצ. ביולי, נודע כי קירל עתידה לקחת חלק ב-"#PLAYפסטיגל" לצד אליאנה תדהר, יהונתן מרגי, עדן בן זקן, איתי לוי ואנה זק. המופע החל לרוץ ב-30 בנובמבר 2019 והסתיים ב-30 בינואר 2020. באוגוסט 2019, השיקה קירל קולקציית איפור במהדורת מוגבלת בשיתוף פעולה עם חברת האיפור MAC. ב-22 בספטמבר, השיקה קולקציית קפסולה לחברת "רנואר". באותו היום הוציאה את השיר "SLT"; הסינגל השני המלווה את הקמפיין לקולקציה. ב-6 באוקטובר 2019, התארחו קירל ולירן דנינו בסינגל "מאושרים", של ההרכב המוזיקלי דולי ופן. ב-4 בנובמבר, ייצגה את ישראל בפעם השלישית ברציפות בטקס פרסי המוזיקה של MTV אירופה. בדצמבר 2019, יצא לאור אלבום האוסף אם הייתי שר לך – שרים יגאל בשן, פרויקט מטעם ארומה מיוזיק ורשת ג', שם היא מבצעת גרסת כיסוי לשיר "יש לי ציפור קטנה בלב". ב-11 בדצמבר, במסגרת פסטיגל 2020 הוציאו כוכבי הפסטיגל, ביניהם קירל, שיר מקורי אותו יצר עילי בוטנר בשם "יבוא לטובה". בנוסף, התארחה במצעד העשור של גלגלצ בו ביצעה קירל גרסה מחודשת לשיר "Can't Feel My Face" של דה ויקנד. ב-14 בינואר 2020 הוציאה קירל את הסינגל "אם אתה גבר". בתחילת שנת 2020 כלל כתב העת "פורבס ישראל" את קירל ב"רשימת הצעירים המבטיחים" (פורבס 30Under30) לשנת 2020. בפברואר 2020 התגייסה לצה"ל כחיילת במסלול טאלנט, במסגרתו הופיעה בפני חיילים עם להקה משלה. באותו החודש, קירל לקחה חלק בשיר "נשארים ביחד" ביוזמת חברת סמסונג, בהפקת ג'ורדי, ובהשתתפות אמנים וידוענים נוספים שכללו את רותם סלע, אביב אלוש ומיה דגן. באפריל, לקחה קירל חלק בטקס "לכל איש יש שם" לכבוד יום הזיכרון לשואה ולגבורה. ביום העצמאות ה'תש"ף הופיעה קירל בטקס הדלקת המשואות לצד הזמר עדן חסון. ב-3 ביוני, פורסם כי קירל לא תמשיך כפרזנטורית בחברת האופנה רנואר. ב-9 ביוני, הוציאה את השיר "מיליון דולר" בהשתתפות הזמר הישראלי-קונגולזי שחר סאול. באותו החודש, הוכרז כי קירל חתמה בחברת התקליטים האמריקאית אטלנטיק רקורדס חוזה בין-לאומי בשווי מיליוני דולרים. בנוסף, השיקה קירל את הישומון "Weshik" שנסגר כעבור שנה. ב-4 ביולי, השתתפה בעונה הרביעית של תוכנית המציאות "בית ספר למוסיקה" בקשת 12, בה החלה לשמש כ"מורה" (מנטורית). באותו החודש נודע כי קירל מיוצגת בסוכנות השחקנים האמריקאית "Creative Artists Agency" (אנ'). באוגוסט 2020, הוציאה יחד עם הזמר יהונתן מרגי, את השיר "אמבולנס". בספטמבר 2020, הוכתרה כ"אשת השנה" במצעד הפזמונים העברי השנתי של גלגלצ ו-ynet. ב-17 בספטמבר השתתפה ב"מצעד השנתי של בית ספר למוזיקה ולתת" ששודר בקשת 12. באותו יום, השיקה יחד עם ראש ממשלת ישראל בנימין נתניהו סרטון מיוחד לרגל ראש השנה. ב-18 בספטמבר, זכתה בתואר "זמרת השנה" במצעד הפזמונים העברי השנתי של כאן גימל. באוקטובר 2020 פורסם כי קירל תתפקד כשגרירה של עמותת משאלת לב. קירל הופיעה במופע הפסטיגל לשנת 2020 אשר נערך ללא קהל בשל מגפת הקורונה. ב-12 באוקטובר, יצא לאור שיר הנושא של המופע. באותה השנה, נבחרה לייצג את ישראל בטקס פרסי המוזיקה של MTV אירופה, בפעם השלישית ברציפות. באותו החודש נודע כי קירל תשיק קולקציית בגדים משותפת עם טרמינל X. בחודש נובמבר השתתפה קירל בחידוש לשיר "תנו לגדול בשקט" של שלומי שבת לצד עמיר בניון ונסרין קדרי. במרץ 2021 פרסמה קירל את הסינגל "יהלומים – Bling Bling", שהופק בחסות חברת התכשיטים "רויאלטי". באותו החודש קיבלה קירל את פרס "שינוי אידיאל היופי" לשנת 2021 במסגרת שבוע האופנה שנערך בתל אביב. הפרס הוענק לקירל על ידי מוטי רייף, מפיק שבוע האופנה, והדוגמנית בר רפאלי. בחודש מאי 2021, הוציאה קירל יחד עם הזמר עומר אדם שיר תקווה בעברית ובאנגלית הכולל את מילות ההמנון הלאומי של מדינת ישראל. כל ההכנסות מהשיר נתרמו לאגודה למען החייל. בחודש העוקב, הוציאה את שיר הגאווה "טרילילי טרללה" ביחד עם אילן פלד. ב-14 ביולי 2021 הוציאה קירל את סינגל הבכורה הבינלאומי שלה, "Please Don't Suck". באותו החודש, כיכבה במופע "סופרסטאר", שנדחה מאפריל 2020 בשל מגפת הקורונה, לצד מרגי, סטטיק ובן-אל תבורי, אגם בוחבוט, סטפן לגר וגל אדם. קירל הייתה האמן המושמע ביותר ב-MTV ישראל לשנת תשפ"א, וכן במקום ה-18, והאישה השלישית, ברשימה האמנים המושמעים בתחנות הרדיו הישראליות. ב-15 באוקטובר 2021 הוציאה את הסינגל "Bad Little Thing" אותו גם ביצעה קירל בתחרות מיס תבל לשנת 2021 (מיס יוניברס 2021) שנערכה באילת, ישראל. ב-19 באוקטובר יצא השיר "יש לי SAY" בהשתתפותה ולצד אמנים וידוענים נוספים כחלק מקמפיין חברתי כנגד עישון. קירל השתתפה במופע הפסטיגל בחנוכה 2021 - "סקיי היי פסטיגל". לפי נתוני ההשמעות של ספוטיפיי ישראל לשנת 2021, קירל היא האמנית השנייה המואזנת ביותר בפלטפורמה בשנה זו, אחרי עדן בן זקן. ב-14 בדצמבר יצא לאור הסינגל "רעשים" ביחד עם הזמר אושר כהן. קירל נבחרה לאחת מאנשי השנה של מגזין "גלובס" לשנת 2021. בנוסף נבחרה קירל למוזיקאית המושמעת ביותר בשנת 2021 בטיקטוק ישראל. ב-12 בינואר 2022 הוציאה לאור את השיר "Thought About That". ב-14 בפברואר 2022 השתחררה מצה"ל. ב-5 במרץ יצא לאור הסינגל "פעמון" בהשתתפות איתי גלו, שיצא באופן בלעדי לטיקטוק ישראל למשך השבוע הראשון לצאתו. ב-27 במאי הוציאה את הסינגל הראשון שלה בשפה הספרדית, "Dale Promo", ביחד עם הזמר הפוארטו ריקני מטרו דה סאבג' ובהשתתפות בועז ואן די ביטס. ב-1 ביוני הוציאה קירל את שיר הגאווה "שלושה בנות" ביחד עם תותית לרגל חודש הגאווה. הוא זכה להצלחה ונכלל ברשימת "20 שירי הגאווה הטובים ביותר – בכל הזמנים" של מאקו בשנת 2022, יחד עם "טיקיטאס" ו"טרילילי טרללה". ב-28 ביוני הוציאה יחד עם דולי ופן ופלד את הסינגל "שחרר אותי". ביוני 2022 החלה לשחק בעונה השלישית של סדרת הנוער "פלמ"ח", בה מגלמת את דמותה של שולמית אלוני. ב-11 ביולי פורסם בערוץ של תאגיד השידור, כאן 11, על כך שקירל צפויה לייצג את מדינת ישראל באירוויזיון 2023. בריאיון בתוכנית "זה לא אולפן שישי" שנערך בקיץ 2024, קירל שיתפה כי בתחילה לא רצתה לייצג את ישראל באירוויזיון, והביעה חשש ודאגה מהתחרות ומההשלכות האפשריות על הקריירה שלה. ב-25 ביולי יצא הסרט "אוהב אותך צ'ארלי" בו קירל מגלמת את דמותה של סאנשיין. ב-12 באוגוסט הוציאה קירל את הסינגל "פנתרה". ב-24 באוגוסט קירל הופיעה בפעם הראשונה בפארק הירקון אל מול 33 אלף צופים, והייתה הזמרת הישראלית הראשונה שהופיעה בפארק. מופעה בפארק הירקון שודר גם בערוץ כאן 11 ב-31 בדצמבר. טיקטוק ישראל הכריזה על כך שתפיק תוכנית תיעודית על המופע שתעלה בחשבון הטיקטוק של קירל. בספטמבר 2022 השיקה קירל מותג איפור בשם "SHOWTIME" בהשתתפות רשת סופר-פארם. באוקטובר הפיקו עומר לוז וצוק אלגזי את השיר "הרקדן האוטומטי" לאחר פטירתו של צביקה פיק ובשיתוף עם קירל. ההפקה בוצעה באמצעות טכנולוגיה מבוססת על בינה מלאכותית. השיר יצא במסגרת המיזם המוזיקלי "נכס צאן ברזל" מבית ארומה מיוזיק. השיר זכה להשמעות רבות ונכנס לפלייליסט הרשמי של ספוטיפיי ישראל ואפל מיוזיק ובדירוג של שירי הטרנדינג באתר יוטיוב. בדצמבר 2022 קיבלה נמרה בספארי את השם "נועה" על-שמה לאחר הצבעת קוראי "ידיעות אחרונות" ו-ynet. ב-13 בינואר 2023 הוציאה קירל את הסינגל "Gone". ב-17 בינואר הוכרז כי השיר איתו תייצג קירל את ישראל באירוויזיון נקרא "Unicorn", שיצא לאור ב-8 במרץ 2023. ב-20 בינואר הופיעה בכנס של ארגון הקהילה הישראלית-אמריקאית שהתקיים בטקסס. ב-4 באפריל הכריזה חברת קוקה-קולה בקמפיין משותף בישראל, עם מהדורה מיוחדת של פחיות קולה כשחתימתה של קירל תעטר אותן, למשך חודש אחד - לקראת השתתפותה באירוויזיון. כמו כן, קירל היא הפרזנטורית של חברת פלאפון (לצד יהודה לוי), ושל yes+. קירל ייצגה את מדינת ישראל בשלב הגמר של אירוויזיון 2023 שנערך ב-13 במאי, עם שירה "Unicorn", לאחר שהעפילה מהמקום השלישי בחצי-הגמר הראשון. בתום מופע הגמר, לאחר סיום הקראת הניקוד שהעניקו צוותי השופטים, דורג שירה של ישראל במקום השני, עם 177 נקודות. אחר כך נמסרה הצבעת הקהל ושם, הוא דורג במקום החמישי, עם 185 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Unicorn" במקום השלישי, כשבסך הכל זכה לקבל 362 נקודות. בכאן 11 הוציאו סרט דוקומנטרי בשני חלקים אשר מתעד את קירל מהרגע בו קיבלה את ההודעה על כך שנבחרה לייצג את ישראל בתחרות ועד ליום המופע עצמו. ביוני 2023 הוציאה קירל את שיר הגאווה "פרובוקטיבית" בהשתתפות ליין המסיבות הגאה פוראבר תל אביב. ב-31 ביולי הוציאה את הסינגל "Deja Vu". באפריל פורסם כי קירל לוהקה למופע הפסטיגל. באוגוסט 2023 קיימה שתי הופעות גדולות נוספות בפארק הירקון בתל אביב, מול קהל של כ-65 אלף איש כל אחת. במסגרת מלחמת חרבות ברזל ביצעה קירל סבב של הופעות גיוס תרומות בארצות הברית שבמסגרתן הצליחה לגייס סכום של כ-29.5 מיליון דולרים והצטרפה לקמפיין ההסברה הישראלית של נועה תשבי. בנוסף היא שרה את ההמנון באו"ם ובמקומות נוספים ואף חידשה ביחד עם הלהקות הצבאיות את ההמנון של עוצבת הקומנדו. בנוסף גם השתתפה במשדר התרמה של כאן 11 למען תושבי הדרום שם שרה גרסה אקוסטית לשיר "Unicorn". מאוחר יותר הוציאה גם גרסה זו באופן רשמי. בינואר 2024 הגישה קירל תביעה נגד פלטפורמת המדיה החברתית הסינית טיקטוק על סך 1.3 מיליון ש"ח. בתביעה היא מבקשת הבהרות בנוגע להכרזה כי אנה זק היא הזמרת המובילה בישראל בדירוג הרשת החברתית ו”פרסום כוזב המתיימר להציג ירידה בהצלחתה המסחרית”. הנושא המרכזי שהודגש בתביעה הוא היעדר מוחלט של שקיפות מצד הרשת החברתית. באותו החודש נבחרה להיות השגרירה החדש של המותג אדידס ואחת מיוצרות התוכן של סמסונג. בפברואר, הוציאה קירל קולקציית מוצרי שיער, הנושאת את שמה. במרץ 2024 הוציאה גרסה מחודשת לשיר "Unicorn" ביחד עם נציגת ארוויזיון 2024 עדן גולן. ב-10 באפריל הוציאה את הסינגל "בנות כמוני לא בוכות". ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצעה קירל את השיר "היא בדיוק כמוני" לצד שירי מימון. ב-10 ביוני הוציאה את השיר "משקפיים", שיתוף פעולה עם הדי ג'יי איתי גלו. ב-7 ביוני פורסם כי קירל וחברת התקליטים אטלנטיק רקורדס סיימו את עבודתם המשותפת לאחר 4 שנים. ב-15 ביולי הוציאה קירל את הסינגל "אני". ב-21 ביולי יצא לאור המיני-אלבום של אושר כהן, Next Episode, בו קירל משתתפת ברצועה "אין אותי". יממה למחרת פורסם כי קירל חתמה על חוזה הפצה עם "The Orchard", חברת בת של סוני מיוזיק. תפקידה של חברת הפצה כמו "The Orchard" שונה מזה של חברת הקלטות, שכן היא עוסקת בעיקר בניהול קשרים עם שירותי סטרימינג ותיאום עם עורכי הפלטפורמות. ב-4 בספטמבר קירל הוציא שיר בשם "שיהיה לך טוב". השיר היה אמור לצאת ביום ההופעה של קירל בפארק הירקון, אך יצא מוקדם יותר בעקבות הדלפה. כעבור מספר ימים, יצא לאור הסינגל "Ba Da Bing". ב-18 בספטמבר הופיעה במופע "רוק בריו" שנערך בברזיל. קירל הייתה צפויה להופיע בפארק הירקון בפעם הרביעית ב-26 בספטמבר 2024, אך המופע נדחה ל-20 באוקטובר, בעקבות מבצע חיצי הצפון. המוזיקה של קירל היא בעיקר בסגנון הפופ, אך היא משלבת בתוכה גם סגנונות שונים, בהם: היפ הופ, רגאטון, רית'ם אנד בלוז ומוזיקה אלקטרונית. קירל ציינה את ההשפעות המוזיקליות שלה, ביניהן ביונסה, ריהאנה, אריאנה גרנדה, ג'ניפר לופז ומדונה. קירל הייתה במערכת יחסים עם הדוגמן ברק שמיר בין השנים 2016–2018. בספטמבר 2018 החלה מערכת יחסים עם הזמר יהונתן מרגי, שהסתיימה בספטמבר 2021. בינואר 2022 החלה מערכת יחסים עם הדוגמן תומר הכהן שנמשכה עד יולי 2023. החל מאוגוסט 2023, היא בזוגיות עם הכדורגלן דניאל פרץ. ב-6 בספטמבר 2024 השניים התארסו. בן דודתה, אורי יעיש, נרצח ב-16 בפברואר 2024 בפיגוע הירי בצומת ראם. ערכים מורחבים – דיסקוגרפיה של נועה קירל, שירים שהוקלטו על ידי נועה קירל 2018: כפולה 2018: כפולה 2 2020: כפולה עונה 5 2022: אוהב אותך צ'ארלי (ביחד עם דולי ופן) ערך מורחב – פרסים ומועמדויות של נועה קירל קירל מחזיקה בשיא הזכיות בפרס המוזיקה של MTV אירופה למופע הישראלי הטוב ביותר, כשזכתה בפרס חמש פעמים ברציפות בין השנים 2017–2022. בנוסף, קירל היא שיאנית הזכיות בפרסי נבחרי השנה של פרוגי כשבין 2015 ל-2022 זכתה בעשרה פרסים מתוך 28 מועמדויות בקטגוריות שונות. ב-2016 זכתה בטקס נבחרי הילדים בקטגוריית זמרת השנה וב-2019, מצעד המוזיקה השנתי של מעריב הכתיר את השיר שלה פאוץ' כשיר השנה ואותה כזמרת השנה. ב-2020, הוכתר השיר בפרסי הנוער הגאה "איגי LOVE" כשיר האהוב ביותר והיא כמוזיקאית המשפיעה ביותר. המצעד השנתי של מאקו הכתיר את הסינגל "מיליון דולר" כשיר השנה ואותה כזמרת השנה, כמו גם המצעד השנתי של כאן גימל, טקס נבחרי ישראל בידור ומצעד המוזיקה השנתי של מעריב שהכתירו גם הם את קירל בתואר זה. ב-2021 זכתה בפרס שינוי אידיאל היופי של שבוע האופנה. והוכתרה כזמרת השנה על ידי המצעד השנתי הרשמי של כאן גימל, המצעד הישראלי השנתי של רדיו תל אביב ו-ynet, בטקס פרסי הפשוטע וגלצ ובטקס נבחרי השנה של פרוגי תשפ"ב. המצעד הישראלי השנתי של וואלה! וגלגלצ הכתיר אותה כאשת השנה. ב-2022 זכתה במצעד השנתי של גלגלצ ומאקו בתואר אשת השנה ומופע השנה, ובמצעד השנתי של ynet ורדיו תל אביב כאמנית השנה. ב-2023 נבחרה לאחת מ-50 היהודים המשפיעים בעולם על ידי הג׳רוזלם פוסט. אתר האינטרנט הרשמי של נועה קירל (באנגלית) נועה קירל, ברשת החברתית פייסבוק נועה קירל, ברשת החברתית אקס (טוויטר) נועה קירל, ברשת החברתית אינסטגרם נועה קירל, ברשת החברתית טיקטוק נועה קירל, סרטונים בערוץ היוטיוב נועה קירל, במיזם "אישים" לתיעוד היצירה הישראלית נועה קירל, במסד הנתונים הקולנועיים IMDb (באנגלית) נועה קירל, באתר "אידיבי", מאגר הידע העברי לקולנוע ישראלי ועולמי נועה קירל, באתר Rotten Tomatoes (באנגלית) נועה קירל, באתר שירונט נועה קירל, באתר אפל מיוזיק (באנגלית) נועה קירל, באתר ספוטיפיי נועה קירל, באתר סאונדקלאוד (באנגלית) נועה קירל, באתר Last.fm (באנגלית) נועה קירל, באתר AllMusic (באנגלית) נועה קירל, באתר MusicBrainz (באנגלית) נועה קירל, באתר דיזר נועה קירל, באתר Yandex.Music (ברוסית) נועה קירל, באתר Discogs (באנגלית) נועה קירל, באתר Genius נועה קירל, דף שער בספרייה הלאומית נועה קירל, באתר טיידל (באנגלית) רז שכניק, קירל אינסטינקט, באתר "ידיעות אחרונות", 16 ביוני 2020 רן בוקר, נועה קירל: "יכול להיות שמתייחסים אליי כמו לכספומט. אני לא טיפשה, זה העולם", באתר ynet, 9 ביולי 2021 ערן סויסה, קירל אינסטינקט: נועה קירל שלא הכרתם, באתר ישראל היום, 9 בספטמבר 2021 רז שכניק, "באמת מישהו חושב שאבזבז את התקופה שבין גיל 17 ל־20 על זוגיות פייק למטרות יחסי ציבור?", באתר "ידיעות אחרונות", 26 בנובמבר 2021 גיל משעלי, ‏אומרים שהמופע בפארק היה פסיכי. זה סתם כל כך הרבה פיות, באתר ‏מאקו‏, 22 בספטמבר 2022 חיים לוינסון, צר לי, נועה קירל, אבל את מכורה, נרקומנית של פרסום. אין לך אישיות, באתר הארץ, 20 במרץ 2024 מלי זיידמן, איך אמרת שקוראים לך? הסלבס שהחליטו להחליף את השם, במדור "פנאי פלוס" באתר ynet‏, 30 באוגוסט 2019 רועי אבן, ‏לא רק בעצת רב: המפורסמים שהחליפו שם, באתר ‏מאקו‏, 21 באפריל 2022 תהילה שינובר, ‏השתתפה בקמפיין עם ביבי ושינתה את השם בעצת רב - 10 דברים שלא ידעתם על נועה קירל, באתר כיפה, 10 באפריל 2023 Eurovision 2023 Voting, www.esc.vote - האתר הרשמי https://www.kan.org.il/item/?itemid=151630 בריטניה מפתחת אובססיה לנועה קירל? נראה ככה, באתר ‏מאקו‏, 11 במאי 2023 אלינור צוקרמן, ‏המסע לאושוויץ של נועה קירל, באתר ‏מאקו‏, 27 באפריל 2019 גבי בר־חיים, קירל-מאניה, באתר "ידיעות אחרונות", 19 בדצמבר 2017 צפו: נועה קירל בוחרת בגדים להופעה הבאה בבוטיק של אמא אילנה, באתר צומת השרון כפר סבא, ‏2017-07-05 עופרי קירל - כמו שעון, באתר ‏מאקו‏, 15 באוגוסט 2017 נועה קירל: יש לי כליה אחת שהפסיקה לגדול כשהייתי בת חודשיים בגלל חיידק, באתר ערוץ 7, 24 בנובמבר 2021 הנשים הכי מחופשות ב-2021 | נועה קירל, סרטון בערוץ "ynet", באתר יוטיוב (אורך: 1:01), 20 בדצמבר 2021 הסלבס חושפים את רגעי הדחייה שקיבלו בקריירה, באתר ‏מאקו‏, 10 במאי 2018 חן גל, השמעת בכורה: נועה קירל בסינגל ראשון - "מדברים", באתר פרוגי, 9 במרץ 2015 רעות ברזילי, ‏הקליפ הפרובוקטיבי של בת ה-14, באתר ‏מאקו‏, 28 בנובמבר 2015 שגיא בן נון‏, קליפ של נערה בת 14 נפתח בגניחה: "מה המספר האהוב עליך? שלי 69", באתר וואלה, 12 באוגוסט 2015 גילי מלניצקי, מכונת הכסף: "נועה קירל רוצה להתניע את הפרארי שלה בגיל 17, ואני רוצה לבנות בית", באתר TheMarker‏, 7 באוקטובר 2016 רן בוקר, נועה קירל, אגם בוחבוט וגידי גוב מזמינים אתכם למסיבה אצל הדודה והדוד, באתר ynet, 28 באוגוסט 2017 טקס פרסי ה-EMA: נועה קירל מפציצה בליגה של הגדולים, באתר nana10‏, 13 בנובמבר 2017 קיץ ברבנר, ‏עפר שכטר, "הרותם של אסי", מציל את "גוט טאלנט", באתר מעריב אונליין, 19 בפברואר 2018 שלטון הצללים - דרמה פוליטית חדשה, באתר HOT Magazine, ‏2016-12-21 דודי פטימר, ‏"בא לי אותך" של נועה קירל: קומבינציה בין בגרות לפראיות ביצועית חסרת רסן, באתר מעריב אונליין, 29 ביוני 2018 מופע כפולה: שואו חזק ועלילה מיותרת, באתר פרוגי, ‏2018-08-10 האולטראס מארחים את נועה קירל: צפו בקליפ החדש לשיר "סינדרלה", באתר וואלה, 5 בספטמבר 2018 דודי פטימר, ‏מה קשור, איתי לוי ונועה קירל מחזירים קלסיקה לחיים בפרסומת ל-HOT, באתר מעריב אונליין, 25 בספטמבר 2018 כיף או לא כיף? נועה קירל במשחק מיוחד, באתר פרוגי, ‏2018-10-14 נועה קירל חובשת לכם קסדה, באתר ynet, 2 בדצמבר 2018 דניאל אלרם סיטי, ‏נועה קירל מצטרפת לרנואר, באתר ‏מאקו‏, 22 בינואר 2019 דודי פטימר, ‏קליפ בחצי מיליון שקל: נועה קירל חוצה גבולות עם "Drum", באתר מעריב אונליין, 10 בפברואר 2019 נועה קירל - Drum, באתר ‏מאקו‏, 10 בפברואר 2019 המחווה המרגשת של נועה קירל לילד שנספה בשואה, באתר "סרוגים", 17 באפריל 2019 נועה קירל משחררת את הלהיט החצוף שלה, באתר פרוגי, ‏2019-04-28 קרן פלס - מי אני?, באתר ‏מאקו‏, 14 ביולי 2019 נועה קירל וגמל בקליפ לשירה החדש "פאוץ'", באתר וואלה, 22 ביולי 2019 זיוה מוגרבי-קובני, נועה קירל: "אני לא רזה, וזה בסדר", באתר ישראל היום, ‏23 בספטמבר 2019 נועה קירל - SLT, באתר ‏מאקו‏, 22 בספטמבר 2019 דודי פטימר, ‏הלהיט הגדול הבא: נועה קירל ולירן דנינו בדואט שיכבוש את המדינה, באתר מעריב אונליין, 6 באוקטובר 2019 EMA, www.israelhayom.co.il "אם הייתי שר לך" שרים יגאל בשן, באתר ערוץ 7 נועה קירל - Can't Feel My Face, באתר ‏מאקו‏, 16 בדצמבר 2019 דודי פטימר, ‏נועה קירל עם שיר חדש המשלב בגרות וקסם נעורים, באתר מעריב אונליין, 14 בינואר 2020 נועה קירל, באתר Forbes 30 Under 30, ‏25 בינואר 2020 עמית המאירי, ‏מתנת גיוס: צה"ל יקים הרכב מוזיקלי מיוחד עבור נועה קירל, באתר מעריב אונליין, 2 בפברואר 2020 Noa Kirel Leaves the Limelight to Serve in Israeli Military, Billboard, ‏2020-02-11 הפרויקט של ג'ורדי: רותם סלע, נועה קירל ואביב אלוש שרים יחד מהסגר, באתר ‏מאקו‏, 2 באפריל 2020 אוריאל בארי, ‏זוכרים בצל הקורונה: לו"ז אירועי יום השואה בסרוגים, באתר "סרוגים", 20 באפריל 2020 טל שלו‏, גנץ בטקס המשואות: הערבות ההדדית היא הדרך לנצח את מגפת הקורונה, באתר וואלה, 28 באפריל 2020 מזל טוב ישראל: הרגעים הגדולים של טקס יום העצמאות, באתר ‏מאקו‏, 28 באפריל 2020 זיוה מוגרבי-קובני, מוקדם מהצפוי: נועה קירל נפרדת, באתר ישראל היום, 3 ביוני 2020 נועה קירל - מיליון דולר (מארחת את שחר סאול), באתר ‏מאקו‏, 9 ביוני 2020 פורצת גבולות: הזמרת נועה קירל הוחתמה על חוזה הקלטות בחברת התקליטים הגדולה בעולם, באתר ‏מאקו‏, 10 ביוני 2020 נועה קירל, אשת עסקים, באתר ‏מאקו‏, 7 בינואר 2020 ערן סויסה, מיליון דולר? נעלמה האפליקציה של נועה קירל, באתר ישראל היום, 13 בינואר 2021 משה פרץ: "אנחנו מופתעים בכל פעם מחדש כשהילדים שרים", באתר ‏מאקו‏, 1 ביולי 2020 בידור - רכילות בקטנה: ההישג החדש של קירל והיוטיוברית שחשפה סודות, באתר פרוגי, ‏17 ביולי 2020 נועה קירל ויהונתן מרגי - אמבולנס, באתר ‏מאקו‏, 2 בספטמבר 2020 העם אמר את דברו: "שלמים" של עידן חביב הוא שיר השנה, באתר ynet, 17 בספטמבר 2020 נוי רונן, ‏ראש השנה בצל משבר הקורונה: יחד נדאג שאף אחד לא יישאר רעב, באתר ‏מאקו‏, 14 בספטמבר 2020 יואב זיתון, איתמר אייכנר, בניגוד לפקודות הצבא: נועה קירל הצטלמה לסרטון עם נתניהו, באתר ynet, 17 בספטמבר 2020 בידור - רכילות בקטנה: הטיקטוקר שהסתבך בריב אלים ברחוב, באתר פרוגי, ‏9 באוקטובר 2020 בידור - פרסום ראשון: רן דנקר חוזר לפסטיגל אחרי 14 שנים, באתר פרוגי, ‏19 בספטמבר 2020 MTV EMA 2020 VOTING, www.mtvema.com נועה קירל מציגה בייבי חדש, באתר ישראל היום, ‏22 באוקטובר 2020 לינוי משעלי, ‏כשעמיר בניון פגש את נועה קירל: אמני ישראל ונשיא המדינה בחידוש מרגש, באתר "סרוגים", 3 בנובמבר 2020 נועה קירל מציגה את "יהלומים", באתר ‏מאקו‏, 7 במרץ 2021 דניאל שירין, נועה קירל: "מי חשב שאתן כוח לכל כך הרבה נשים", באתר ישראל היום, 29 במרץ 2021 אריאל פייגלין, עומר אדם ונועה קירל שרים "התקווה", באתר ערוץ 7, 25 במאי 2021 מאת דליה בן ארי, האם נועה קירל עוברת לארצות הברית?, באתר מגזין את, ‏1 בספטמבר 2021 בידור - לאחר שנדחה: המופע "סופרסטאר" יוצא לדרך, באתר פרוגי, ‏2021-05-24 רז ישראלי, מצעד MTV ישראל: בלי אייל גולן ועומר אדם, עם נגה ארז ואנה זק, באתר ישראל היום, 2 בספטמבר 2021 רן בוקר, אייל גולן הוא האמן המושמע ביותר בשנת תשפ"א; רק שתי נשים ברשימת המבצעים, באתר ynet, 31 באוגוסט 2021 למטרה טובה: האמנים מתגייסים בשביל שלא תיכנעו ללחץ חברתי, באתר ‏מאקו‏, 19 באוקטובר 2021 משה אבוטבול, ביוני 2021/45067 פסטיגל של מלאכים: כל מה שצריך לדעת על פסטיגל 2021, באתר פרוגי אריאל פייגלין, מי הזמר הכי מושמע? אחרי יוטיוב, גם ספוטיפיי חושפת את הנתונים, באתר ערוץ 7, 1 בדצמבר 2021 האם נועה קירל ממשיכה למנף את הפרידה ממרגי גם בשיר חדש?, באתר ישראל היום, 14 בדצמבר 2021 נועה קירל ברשימת אנשי השנה 2021, באתר גלובס, 19 בדצמבר 2021 זה השיר הכי מושמע השנה בטיקטוק בישראל, באתר אייס, 29 בדצמבר 2021 בר זגה, החוגר נגזר: נועה קירל השתחררה מצה"ל, במדור "פנאי פלוס" באתר ynet‏, 14 בפברואר 2022 נועם כהן, ‏"גם שיר שיוצא בעברית וגם שיר שיוצא באנגלית מרגשים באותה מידה", באתר ‏מאקו‏, 15 במרץ 2022 יעל גלנט, במאי 2022/46647 בינלאומית: נועה קירל כפי שלא שמענו מעולם בדואט עם מטרו, באתר פרוגי "הוודג' שלך זה קודש": נועה קירל ותותית בשיר חדש לחודש הגאווה, באתר וואלה, 1 ביוני 2022 לירוי פיניאן, ‏20 שירי הגאווה הטובים ביותר - בכל הזמנים, באתר ‏מאקו‏, 9 ביוני 2022 "שחררו אותי": נועה קירל בפרויקט חדש עם דולי ופן ופלד, באתר חדשות 13, 28 ביוני 2022 רשמית: נועה קירל תייצג את ישראל באירוויזיון 2023, כאן, 11 ביולי 2022 שנה אחרי האירוויזיון נועה קירל מודה: "לא רציתי להתמודד", באתר אייס, 21 ביולי 2024 מאיה כהן, "הפנתרה" מגיעה: צפו בקליפ החדש של נועה קירל, באתר ישראל היום, 11 באוגוסט 2022 רן בוקר, נועה קירל בפארק הירקון - כל הפרטים, באתר ynet, 20 ביוני 2022 דודי פטימר, ‏חבר'ה על הדשא: הזמרים הישראלים גילו את פארק הירקון, באתר מעריב אונליין, 23 ביוני 2022 נועה קירל תשחזר את ההצלחה בפארק הירקון? תאריך המופע נחשף, באתר אייס, 1 בדצמבר 2022 סתיו נמר, ‏לקראת המופע בפארק הירקון: נועה קירל בשיתוף פעולה מיוחד עם טיקטוק, באתר מעריב אונליין, 25 ביולי 2022 לי סיביליה‏, SHOWTIME: נועה קירל משיקה לראשונה מותג איפור עם רשת סופר-פארם, באתר וואלה, 20 ביולי 2022 שני נחשוני, עולה על אוטומט: נועה קירל מחדשת את צביקה פיק, באתר כאן – תאגיד השידור הישראלי, 2 באוקטובר 2022 גיל משעלי, ‏"בלי רשות בכלל": רותי נבון נגד החידוש של "הרקדן האוטומטי", באתר ‏מאקו‏, 2 באוקטובר 2022 קורין אלבז-אלוש, כשהנמרה נועה פגשה את הפנתרה נועה קירל, באתר ynet, 30 בדצמבר 2022 גיל משעלי, ‏פרסום ראשון: מיליון שקל בשביל השיר של נועה קירל, באתר ‏מאקו‏, 12 בינואר 2023 רן בוקר, נבחר השיר של נועה קירל לאירוויזיון 2023: כל הפרטים, באתר ynet, 17 בינואר 2023 מיכל גלנטי‏, נוימן וקירל על הבמה, באתר וואלה, 22 בינואר 2022 שיתוף הפעולה בין נועה קירל וקוקה קולה, באתר ynet, 4 באפריל 2023 Eurovision 2023 Semi-final 1 Results נועה קירל בדרך לאירוויזיון - חלק א', סרטון בערוץ "כאן 11 - תאגיד השידור הישראלי", באתר יוטיוב (אורך: 44:54) נועה קירל בדרך לאירוויזיון - חלק ב', סרטון בערוץ "כאן 11 - תאגיד השידור הישראלי", באתר יוטיוב (אורך: 39:07) רן בוקר, "גם ככה כל אירופה נפלה אצלי ברשת": אחרי האירוויזיון - נועה קירל בשיר חדש | צפו, באתר ynet, 6 ביוני 2023 גיל משעלי, ‏דז'ה וו: כל הפרטים על השיר השני של נועה קירל לאירוויזיון, באתר ‏מאקו‏, 24 במאי 2023 גיל משעלי, ‏נועה קירל מצטלמת לקליפ חדש לשיר "דז'ה וו", באתר ‏מאקו‏, 1 ביוני 2023 לא רק נועה קירל: גם אנה זק לוהקה לפסטיגל 2023, באתר וואלה, 20 באפריל 2023 רן בוקר, מפל מהשמיים, החלפת בגדים מול המסכים ושואו מדהים: נועה קירל כבשה את פארק הירקון, באתר ynet, 21 באוגוסט 2023 טליה כהן, מיכל דאבי, תוך כ-4 שעות: נמכרו כל הכרטיסים למופע של נועה קירל בפארק הירקון, באתר חדשות 13, 2 ביולי 2023 נועה קירל ונועה תשבי במסע הסברה ברחבי ניו יורק - ואליהן הצטרפה בלוגרית מפורסמת | TMI, באתר https://tmi.maariv.co.il, ‏2023-10-18 יובל אראל, נעה קירל השתתפה בסבב גיוס תרומות לצבא - יובל אראל, באתר הבלוג של יובל אראל, ‏2023-10-20 צפו: נועה קירל התגייסה למילואים, באתר כיפה, ‏2024-01-16 רן בוקר, ממשיכה במסע ההסברה: נועה קירל ביצעה את ההמנון באו"ם, באתר ynet, 13 באוקטובר 2023 מיה סלע ואלעד בר-נוי, כל העיניים על האג – פודקאסט "סוף סוף", באתר כאן – תאגיד השידור הישראלי, 11 בינואר 2024 דרור מרמור, ‏האם יישובים תורמים לביטחון הגבולות? לבחון מחדש את המיתוס, באתר גלובס, 12 בינואר 2024 אנדי וורמס, כולנו נועה קירל, באתר העין השביעית, 11 בינואר 2024 גיל משעלי, ‏פרסום ראשון: נועה קירל היא השגרירה החדשה של אדידס, באתר ‏מאקו‏, 21 בינואר 2024 מאור בן הרוש‏, אנה זק יודעת? נועה קירל קטפה קמפיין שווה במיוחד, באתר וואלה, 16 בינואר 2024 ליעד בן צור, בהשקעה של 3.5 מיליון שקלים: הצעד החדש של נועה קירל, באתר חדשות 13, 4 בפברואר 2024 ישראל בידור - שרים למדינה, באתר Spotify גיל משעלי, ‏נועה קירל חוזרת בשיר חדש עם איתי גלו: "משקפיים", באתר ‏מאקו‏, 10 ביוני 2024 גיל משעלי, ‏פרסום ראשון: נועה קירל ו"אטלנטיק" מפרידים כוחות לאחר 4 שנים, באתר ‏מאקו‏, 7 ביולי 2024 גיל משעלי, ‏בלי חסויות? נועה קירל עונה לביקורות בשיר החדש, באתר ‏מאקו‏, 15 ביולי 2024 מאיה כהן, "תמיד אתה מחפש רק לתקן אותי": למה נועה קירל כועסת על אושר כהן?, באתר ישראל היום, 21 ביולי 2024 גיל משעלי, ‏נועה קירל חתמה על חוזה הפצה עם "דה אורצ'ארד", חברת הבת של סוני, באתר ‏מאקו‏, 22 ביולי 2024 גיל משעלי, ‏נועה קירל סוגרת חשבון עם האקס בשיר חדש: "כבר לא יכולתי לשמוע את השקרים שלך", באתר ‏מאקו‏, 4 בספטמבר 2024 נועה קירל כובשת פסגה נוספת: זה המהלך הענק של כוכבת הפופ, באתר אייס, 6 בספטמבר 2024 "מחשש שיפגעו בה": אבטחה תוצמד לנועה קירל, באתר וואלה, 17 בספטמבר 2024 גיל משעלי, ‏יש תאריך: נועה קירל חוזרת לפארק הירקון בפעם הרביעית, באתר ‏מאקו‏, 17 ביולי 2024 רן בוקר, בעקבות המצב הביטחוני: נדחתה הופעתה של נועה קירל בפארק הירקון, באתר ynet, 25 בספטמבר 2024 שי סגל, ‏הגיע הזמן שנועה קירל ושות' ייקחו את הטין פופ לשלב הבא, באתר "Time Out ישראל", 11 ביולי 2018 נועה קירל בשיר העצמה לנשים: "חצי משוגע", באתר ‏מאקו‏, 18 ביולי 2016 מדברים עליה, באתר ‏מאקו‏, 4 בספטמבר 2016 Noa Kirel | Israeli Superstar Enters the Global Arena of Pop, Flaunt Magazine (באנגלית אמריקאית) Everything You Wanted to Know About Singer, Actress and TV Host Noa Kirel, Sweety High, ‏1 בספטמבר 2021 (באנגלית) יפעת הללי אברהם, ‏נועה קירל וברק שמיר נפרדו, באתר ‏מאקו‏, 13 באוגוסט 2018 נועה קירל ויונתן מרגי הכריזו על זוגיות, באתר ‏מאקו‏, 15 בספטמבר 2018 ערן סויסה, נועה קירל ומרגי נפרדו אחרי שלוש שנות זוגיות, באתר ישראל היום יפעת הללי אברהם, ‏נועה קירל בזוגיות עם תומר הכהן, באתר ‏מאקו‏, 12 בינואר 2022 עכשיו זה רשמי: נועה קירל ותומר הכהן נפרדו, באתר ‏מאקו‏, 9 ביולי 2023 בגרמניה השוו את פרץ וקירל לבקהאם: "כותרות בצהובונים זה לא רע", באתר וואלה, 31 באוגוסט 2023 בר זגה, הפתעה: נועה קירל ודניאל פרץ מאורסים, במדור "פנאי פלוס" באתר ynet‏ מיקי לוין, ‏"המציאות הטרגית הגיעה גם אליי": האובדן של נועה קירל, באתר מעריב אונליין, 17 בפברואר 2024 נועה קירל בסדרת דוקו על חייה: "אחראית להצלחה שלי", באתר אייס, 17 באפריל 2022 יסמין לוי, טיקטוק ישראל ו-MTV השיקו תוכנית טלוויזיה – והיא לא רעה בכלל, באתר הארץ, 20 באפריל 2022 דודי פטימר, ‏המנצחים הגדולים במצעד המוזיקה השנתי של מעריב, באתר מעריב אונליין, 29 בספטמבר 2019 המצעד השנתי של ישראל - תש"פ, באתר ‏מאקו‏, 12 באוגוסט 2020 צוף ישראלי, ‏תוצאות מצעד המוזיקה השנתי הרשמי של "מעריב", באתר מעריב אונליין, 18 בספטמבר 2020 משה אבוטבול, נועה קירל קיבלה את פרס "שינוי אידיאל היופי", באתר פרוגי, ‏4 בפברואר 2021 אביב וינברגר, כל מה שתראו על המסלולים של שבוע האופנה קורנית תל אביב, באתר "את", 25 במרץ 2021 השיר "בית משוגעים" של רן דנקר הוא שיר השנה של גלגלצ ו-וואלה, באתר וואלה, 5 בספטמבר 2021 50 Most Influential Jews, www.jpost.com